Source: https://theworldnews.net/fi-news/aarnio-hakee-valituslupaa-korkeimmasta-oikeudesta-ulosotossa-yli-1-3-miljoonaa
Timestamp: 2019-08-23 15:14:38+00:00

Document:
Kolmentoista vuoden vankeuteen tuomittu Helsingin huumepoliisin entinen päällikkö Jari Aarnio on tyytymätön tuomioonsa . Hän aikoo pyytää korkeinta oikeutta ( KKO ) ottamaan sen käsiteltäväkseen .
Aarnion asianajaja Riitta Leppiniemi vahvistaa asian Iltalehdelle :
– Kyllä, teemme valituslupahakemuksen, Leppiniemi toteaa lyhyesti .
Hakemus on jätettävä 60 päivän kuluessa hovioikeuden tuomiosta . Tuo määräaika menee Aarniolla umpeen runsaan viikon kuluttua .
Oikeusoppineet ovat epäilleet mahdollisen muutoksenhaun menestystä KKO : ssa . Turun yliopiston prosessioikeuden professori Johanna Niemi totesi pian hovioikeuden tuomion jälkeen, ettei hän nähnyt perusteita muutoksenhakumahdollisuuteen .
– Tässä varmaan tullaan hakemaan muutoksenhakulupaa, mutta näyttää siltä, että perusteita saada valituslupaa ei ole . En näe, että tällä olisi ennakkopäätösmerkitystä, koska tämä on niin ainutlaatuinen tapaus eikä vastaavia muita ole, Niemi sanoi Helsingin Sanomille.
Samaa mieltä lehdessä oli myös Helsingin yliopiston rikosoikeuden professori Kimmo Nuotio. Hänen mukaansa kokonaisuudesta pitäisi löytyä joku oikeudellinen erityiskysymys, jotta KKO kiinnostuisi jutusta .
Riitta Leppiniemi ei kuitenkaan halua etukäteen avata, millä perusteilla Aarnio aikoo lähestyä korkeinta oikeutta .
Aarnio voi pyytää KKO : lta myös keskeytystä omaisuutensa realisointiin . Tuoreen ulosottoselvityksen mukaan hänellä on kontollaan yli 1,32 miljoonan euron velat .
Suurimmat summat koskevat rikoshyötyä, jonka Aarnio on tuomittu maksamaan valtiolle . Oikeusrekisterikeskus hakee häneltä yhteensä yli 1,1 miljoonan euron saatavia .
”Epäilystä ei ole siitä, että Aarnio on saanut rikoksista taloudellista hyötyä, joka on määrättävä valtiolle menetetyksi”, hovioikeus totesi 27 . kesäkuuta antamassaan tuomiossa .
Jari Aarnion omaisuutta on aiemmin määrätty vakuustakavarikkoon 1,3 miljoonan euron arvosta . Määrä vastaa suunnilleen ulosottovelkojen kokonaissummaa .
Aarnion Pasilassa sijainnut huoneisto on myyty jo aiemmin, jäljellä on vielä Porvoon edustalla sijaitseva omakotikiinteistö sekä Hangon ja Tammisaaren välissä saaressa sijaitseva loma - asunto .
Porvoon tontin Aarnio oli ostanut poikansa nimiin . Aarnion rakentama omakotitalo puolestaan oli hänen omissa nimissään . Järjestely ei kuitenkaan auttanut - tontti rakennuksineen tuomittiin jo käräjäoikeudessa valtiolle menetetyiksi .
Omaisuuden realisointiin ei silti toistaiseksi ole ryhdytty . On mahdollista, että Aarnion kiinteistöjen myynti lykkääntyy siihen saakka, kunnes KKO antaa asiassa päätöksensä ja sinänsä täytäntöönpanokelpoinen tuomio saa lainvoiman .
Korkein oikeus päättää valitusluvan myöntämisestä 4 - 6 kuukauden kuluessa hakemuksen jättämisestä . Mikäli se myöntää luvan, asian käsittelyyn menee keskimäärin vuosi aikaa . Vähemmän kuin joka 10 . hakemus johtaa asian käsittelyyn KKO : ssa .
Source https://www.iltalehti.fi/kotimaa/a/d24c87d9-24e5-4d5d-9350-cc73bbb85d28
Laukaan villinautalauma saatiin jo melkein kiinni – toimittajien auto säikytti ne takaisin metsään
Powell: ”Trumpin kauppasota sekoittaa USA:n talouden ennustettavuutta” – ei suoria vihjeitä korkoleikkauksista
Ocean Viking -pelastusaluksen kyydissä olevat siirtolaiset pääsevät Maltan kautta muualle Eurooppaan
Claes Andersson haudattiin – paikalla iso joukko tunnettuja kasvoja: ”Hän oli suuri ihminen”
Voiko bussiin astua ilman lippua, jos mobiilisovellus ei toimi? HSL: "Emmehän voi matkustajaa siitä rangaista"
IIHF langetti Venäjän tähtihyökkääjälle neljän vuoden kilpailukiellon
Epävarmuus sahatavaramarkkinoilla jatkuu – Stora Enson mäntysahat varautuvat lomautuksiin
Peliyhtiö Remedyn johto myi isoja osakemääriä ennen uuden pelin julkaisua –”Ymmärrän että voi syntyä kysymyksiä”
Venäläinen kiekkotähti Jevgeni Kuznetsov narahti kokaiinista MM-kisoissa
Fotografiska Tallinn sopii yökyöpeleille – museoon vaikka keskiyöllä
HS tekee kuva­reportaasin paris­kuntien yhteisistä hetkistä, ilmoittaudu mukaan
Yli 1 400 Iin koululaista marssi ilmaston puolesta, IlmastoAreena käynnistyi lasten puheenvuorolla – "Tulevaisuuden ääni oli se, mikä kuului"

References: KKO 
 KKO 
 KKO 
 KKO 
 KKO 
 KKO